stanford-oval/wikipedia huggingface dataset:
ריקרדו לה וולפה
קריירת אימון > נבחרת קוסטה ריקה

בקיץ 2010 התמנה לה וולפה לתפקיד הבינלאומי השני בקריירה, מאמן נבחרת קוסטה ריקה, בחוזה עד ליוני 2014. הטורניר הראשון שלו כמאמן הנבחרת היה קופה סנטרואמריקאנה 2011 בפנמה. קוסטה ריקה העפילה לגמר הטורניר, תוך שהיא מדיחה בדרך את המארחת פנמה בחצי הגמר בדו-קרב פנדלים, אך בגמר נוצחה 2-1 על ידי הונדורס, במה שהיה הפסדו הראשון של לה וולפה כמאמן הנבחרת.
כחצי שנה אחר כך הוביל לה וולפה את נבחרתו בגביע הזהב 2011. בשלב הבתים הביסה קוסטה ריקה 5-0 את קובה במשחק הפתיחה, ובמשחק האחרון של שלב הבתים הובסה בעצמה 4-1 על ידי נבחרתו הקודמת של לה וולפה, מקסיקו, שהובילה 4-0 אחרי פחות מארבעים דקות. על אף התבוסה העפילה קוסטה ריקה לרבע הגמר, שם שוב נוצחה על ידי הונדורס, הפעם בדו-קרב פנדלים.
חודש בלבד לאחר גביע הזהב, הוביל לה וולפה את נבחרתו בקופה אמריקה 2011 בארגנטינה. קוסטה ריקה שיחקה בטורניר במקומה של יפן שהוזמנה במקור לטורניר, אך ביטלה את השתתפותה כחודשיים לפני הטורניר בעקבות רעידת האדמה והצונמי בסנדאי והוחלפה על ידי קוסטה ריקה. בעקבות השתתפותה כאורחת, הונחתה קוסטה ריקה על ידי CONCACAF לרשום לטורניר את שחקני הנבחרת עד גיל 23, מחוזקים בעד חמישה שחקנים מבוגרים יותר. הנבחרת הורכבה כולה משחקני הליגה המקומית, למעט ג'ואל קמפבל מארסנל. קוסטה ריקה רשמה ניצחון אחד בטורניר, 2-0 על בוליביה, אך הפסידה פעמיים, 1-0 לקולומביה במשחק הפתיחה ו-3-0 למארחת ארגנטינה במשחק השלישי, והודחה כבר בסיום שלב הבתים.
ב-12 באוגוסט 2011, שבועיים לאחר הטורניר וכשנה בלבד לאחר שהתמנה לתפקיד, התפטר לה וולפה מאימון הנבחרת, בין היתר בשל חוסר בדמויות מפתח בסגל, לטענתו.
קריירת אימון > חזרה לאימון מועדונים

כשלושה שבועות לאחר פתיחת טורניר אפרטורה 2011 בארגנטינה, התמנה לה וולפה למאמן קבוצת באנפילד, מועדון נעוריו ככדורגלן. תפקידו במועדון הסתיים לאחר כשלושה חודשים בלבד, ב-14 בדצמבר, אז פוטר לה וולפה לאחר שלא הצליח להעלות את הקבוצה מהמקום האחרון, וקבוצתו הציגה יכולת ירודה שנקשרה בין היתר למערכת יחסים מתוחה עם שחקני הקבוצה.
ב-1 באפריל 2014, ארבעה מחזורים לסיום הקלאוסורה של אותה עונה, חזר לה וולפה לקדנציה שנייה בגוודלחרה. במשחק הראשון הוביל לה וולפה את הקבוצה לניצחון, אך עד לסיום העונה הסדירה בסוף החודש לא הצליח להשיג ניצחון נוסף עם הקבוצה. ב-30 באפריל, בסיום העונה הסדירה וכחודש לאחר מינויו של לה וולפה, הודיע נשיא המועדון חורחה ורגארה כי לה וולפה סיים את דרכו במועדון בעקבות תלונה של חברת צוות במועדון על התנהגות בלתי הולמת של לה וולפה כלפיה. בין הצדדים נפתחה תביעה משפטית, בעטיה לא יכול היה לה וולפה לאמן. לאחר שהצדדים הגיעו להסכמות ב-7 באפריל 2015, קיבל לה וולפה את האישור לחזור ולאמן במקסיקו.
ב-28 במאי 2015 התמנה לה וולפה לתפקיד מאמן צ'יאפס. בטורניר הראשון שלו על הקווים, אפרטורה 2015, הוביל לה וולפה את הקבוצה למאזן הרביעי בטיבו בליגה ולפלייאוף האליפות, בו הודחה כבר ברבע הגמר על ידי טיגרס.
ב-22 בספטמבר 2016 חזר לה וולפה לקדנציה שנייה בקלוב אמריקה. הוא הוביל את הקבוצה למקום השני בטורניר האפרטורה של עונת 2016/2017, לאחר שהקבוצה העפילה לפלייאוף מהמקום החמישי בטבלה, העפילה עד לגמר, ושם נוצחה בדו-קרב פנדלים על ידי טיגרס. בגביע העולם למועדונים 2016 סיימה קלוב אמריקה בהדרכתו של לה וולפה במקום הרביעי, לאחר שהודחה בחצי הגמר על ידי ריאל מדריד וניצחה במשחק על המקום השלישי את אתלטיקו נסיונל.
תארים > תארים כשחקן

גביע העולם: 1978
תארים > תארים כמאמן

אליפות מקסיקו: 1992/1993
גביע הזהב: 2003
הערות שוליים

↑  מיקי שגיא, מראדונה אמר לא, לה וולפה מאמן בוקה ג'וניורס, באתר ynet, 22 באוגוסט 2006
↑  לקח אחריות: לה-וולפה התפטר מבוקה, באתר ONE‏, 14 בדצמבר 2006
↑  לה וולפה יאמן את ולז סרספילד, באתר וואלה, 22 בדצמבר 2006
| נבחרת ארגנטינה – מונדיאל 1978 (מקום ראשון) |
| --- | --- | --- |
|  1 אלונסו •  2 ארדילס •  3 באליי •  4 ברטוני •  5 פיליול •  6 גאז'גו •  7 ל. גלבאן •  8 ר. גלבאן •  9 הואוסמן •  10 קמפס •   11 קילר •  12 לארוסה • 13 לה וולפה •  14 לוקה • 15 אולגין • 16 אורטיס • 17 אוביידו • 18 פגאניני • 19 פסארלה • 20 טרנטיני • 21 ולנסיה • 22 ויז'ה • מאמן: מנוטי |  1 אלונסו •  2 ארדילס •  3 באליי •  4 ברטוני •  5 פיליול •  6 גאז'גו •  7 ל. גלבאן •  8 ר. גלבאן •  9 הואוסמן •  10 קמפס •   11 קילר •  12 לארוסה • 13 לה וולפה •  14 לוקה • 15 אולגין • 16 אורטיס • 17 אוביידו • 18 פגאניני • 19 פסארלה • 20 טרנטיני • 21 ולנסיה • 22 ויז'ה • מאמן: מנוטי | ארגנטינה |
| נבחרת מקסיקו – קופה אמריקה 2004 |
| --- | --- | --- |
|  1 סנצ'ס •  2 סוארס •  3 בריסניו •  4 מארקס •  5 דאבינו •  6 טוראדו •  7 ואלדס •  8 פארדו •  9 בורחטי •  10 באוטיסטה •   11 אוסורנו •  12 פרס • 13 מוניוס •  14 מוראלס • 15 אוטאו • 16 מנדס • 17 פלנסיה • 18 קרמונה • 19 לוסאנו • 20 אוסוריו • 21 ארייאנו • 22 אלטמירנו • מאמן: לה וולפה |  1 סנצ'ס •  2 סוארס •  3 בריסניו •  4 מארקס •  5 דאבינו •  6 טוראדו •  7 ואלדס •  8 פארדו •  9 בורחטי •  10 באוטיסטה •   11 אוסורנו •  12 פרס • 13 מוניוס •  14 מוראלס • 15 אוטאו • 16 מנדס • 17 פלנסיה • 18 קרמונה • 19 לוסאנו • 20 אוסוריו • 21 ארייאנו • 22 אלטמירנו • מאמן: לה וולפה | מקסיקו |
| נבחרת מקסיקו – מונדיאל 2006 |
| --- | --- | --- |
|  1 סנצ'ס •  2 סוארס •  3 סלסידו •  4 מרקס •  5 אוסוריו •  6 טוראדו •  7 סינייה •  8 פארדו •  9 בורחטי •  10 פרנקו •   11 מוראלס •  12 קורונה • 13 אוצ'ואה •  14 פינאדה • 15 קסטרו • 16 מנדס • 17 פונסקה • 18 גוארדאדו • 19 בראבו • 20 טורס • 21 ארייאנו • 22 רודריגס • 23 פרס • מאמן: לה וולפה |  1 סנצ'ס •  2 סוארס •  3 סלסידו •  4 מרקס •  5 אוסוריו •  6 טוראדו •  7 סינייה •  8 פארדו •  9 בורחטי •  10 פרנקו •   11 מוראלס •  12 קורונה • 13 אוצ'ואה •  14 פינאדה • 15 קסטרו • 16 מנדס • 17 פונסקה • 18 גוארדאדו • 19 בראבו • 20 טורס • 21 ארייאנו • 22 רודריגס • 23 פרס • מאמן: לה וולפה | מקסיקו |
| נבחרת קוסטה ריקה – קופה אמריקה 2011 |
| --- | --- | --- |
|  1 אלברס •  2 קאלבו •  3 אקוסטה •  4 סלבטיירה •  5 ואייה •  6 מורה •  7 גווארה •  8 גוסמן •  9 קסטרו •  10 ברנס •   11 מדריגל •  12 קמפבל • 13 קרבחאל •  14 אראוס • 15 גטחנס • 16 פחארדו • 17 ז'. מרטינס • 18 מוריירה • 19 דוארטה • 20 לאל • 21 אליסונדו • 22 קוברו • 23 ג'. מרטינס • מאמן: לה וולפה |  1 אלברס •  2 קאלבו •  3 אקוסטה •  4 סלבטיירה •  5 ואייה •  6 מורה •  7 גווארה •  8 גוסמן •  9 קסטרו •  10 ברנס •   11 מדריגל •  12 קמפבל • 13 קרבחאל •  14 אראוס • 15 גטחנס • 16 פחארדו • 17 ז'. מרטינס • 18 מוריירה • 19 דוארטה • 20 לאל • 21 אליסונדו • 22 קוברו • 23 ג'. מרטינס • מאמן: לה וולפה | קוסטה ריקה |
לה וולפה כמאמן נבחרת מקסיקו, 2006
רייצ'ל אלרינג

| --- | --- |

אלרינג, 2017
 לידה:  28 בדצמבר 1992 (בת 31) סאוק סנטר, מינסוטה, ארצות הברית
 שם במה:  רייצ'ל אלרינג רייצ'ל אוורס רייצ'ל פאציו רחל אוורס
 גובה:  1.68 מטר
 מקום מגורים:  אורלנדו, פלורידה, ארצות הברית
 לאום:  אמריקאי
 קריירה מקצוענית:  21 בנובמבר 2015 – הווה (8 שנים)
 מאמנים:  לאנס סטורם
רייצ'ל אלרינג (באנגלית: Rachael Ellering; נולדה ב-28 בדצמבר 1992) היא מתאבקת אמריקאית. היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה רייצ'ל אוורס.
קריירת היאבקות מקצועית > ארגונים עצמאיים (2015–היום)

אלרינג התאמנה באקדמיה להיאבקות של המתאבק לאנס סטורם. היא ערכה את קרב הבכורה שלה ב-21 בנובמבר 2015 בארגון ההיאבקות Prairie Wrestling Alliance, שבו חברה לשורות לאנס סטורם בקרב זוגות נגד ברט מורגן וג'יזל שואו. אלרינג ערכה את הבכורה שלה בארגון היאבקות הנשים העצמאי Shine Wrestling ב-15 באפריל 2016 בקרב שבו הפסידה לטסה בלנצ'רד. בקרב החוזר ביניהן חודשיים לאחר מכן, אלרינג ניצחה את בלנצ'רד.
אלרינג התאבקה בארגון ההיאבקות Impact Wrestling ב-2 במרץ 2017, בקרב שבו הפסידה למתאבקת סיינה. יום לאחר מכן, היא השתתפה באחד מאירועי ה-One Night Only של הארגון אשר נקרא Knockouts Knockdown 2017, ובו הפסידה למתאבקת לאורל ואן נס.
ב-10 בפברואר 2018, אלרינג הופיעה באירוע של ארגון ההיאבקות Coastal Championship Wrestling, כיריבה של המתאבקת סלסט בונין, שרשמה את הקרב הראשון שלה מאז שנת 2014. בקרב זה אלרינג הפסידה.
קריירת היאבקות מקצועית > WWE‏ (2016–2020)

אלרינג ערכה את הבכורה שלה ב-WWE בתוכנית NXT ב-28 באפריל 2016, בקרב שבו נוצחה על ידי אלכסה בליס. ב-14 בספטמבר התאבקה תחת השם רייצ'ל פאציו, בקרב שבו הפסידה לליב מורגן, וב-11 בנובמבר, הפסידה גם לאמבר מון. ב-3 במאי 2017, אלרינג השתתפה בבאטל רויאל אשר קבע את הטוענת לכתר לאליפות הנשים של NXT, אך בקרב זה הודחה על ידי אלייה. ב-21 ביוני, היא הפסידה לסוניה דוויל.
ב-13 ביולי 2017, אלרינג לקחה חלק בטורניר הנשים לזכר מאי יאנג הראשון בתולדות הארגון, שבו התחרתה תחת השם רייצ'ל אוורס. בסיבוב הראשון, אוורס גברה על מרטי בל, אך בסיבוב השני הודחה על ידי אבי לת'.
אוורס השתתפה גם בטורניר הנשים לזכר מאי יאנג השני בתולדות הארגון כשכבר בקרב של הסיבוב הראשון, ששודר ב-26 בספטמבר, הודחה על ידי הירויו מאטסומוטו. ב-13 במאי 2020, אלרינג שוחררה מהחוזה שלה עקב קיצוצים בתקציב.
חיים אישיים

אלרינג נמצאת במערכת יחסים עם המתאבק כריס ספראדלין המופיע בNXT תחת שם הזירה קשס אונו. רייצ'ל היא הבת של מנג'ר ההיאבקות, פול אלרינג.
אליפויות והישגים

הישגים בארגון ההיאבקות Impact Wrestling
אליפות זוגות הנוקאאוטס של אימפקט (פעם אחת)  - עם ג'ורדיין גרייס
הישגים בארגון ההיאבקות Maverick Pro Wrestling - MPW
אליפות הנשים של MPW (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותה במקום ה-87 מתוך 100 המתאבקות הטובות ביותר לשנת 2019
הישגים בארגון ההיאבקות Pro Wrestling Magic - PWM
אליפות הנשים של PWM (פעם אחת)
הישגים בארגון ההיאבקות Resistance Pro Wrestling - RPW
אליפות הנשים של RPW (פעם אחת)
הישגים בארגון ההיאבקות WrestleCircus
אליפות ליידי של הזירה של WrestleCircus (פעם אחת)
הערות שוליים

↑  הפרופיל של רייצ'ל אוורס באתר הרשמי של ה-WWE
↑  מתאבקת דור שני שוחררה מהחוזה שלה
| אלופות זוגות הנוקאאוטס של אימפקט |
| --- | --- | --- |
| 2000 | שריטה וטיילור ויילד |  |
| 2010 | אווסום קונג והאמאדה • The Beautiful People (לייסי ואן אריק, מדיסון ריין וולווט סקיי) • האמאדה וטיילור ויילד • אנג'לינה לאב ווינטר • אמריקה המקסיקנית (רוסיטה ושריטה) • TnT (ברוק טסמאכר וטארה) • גייל קים ומדיסון ריין • אריק יאנג ו-ODB |  |
| 2020 | Fire 'N Flava (קירה הוגאן וטאשה סטילז) • ג'ורדיין גרייס ורייצ'ל אלרינג • Decay (האבוק ורוזמרי) • The IInspiration (ג'סי מקיי וקאסי לי) • The Influence (מדיסון ריין וטניל דאשווד) • רוזמרי וטאיה ואלקירי • VXT (צ'לסי גרין ודיאונה פוראזו) • The Death Dollz (ג'סיקה, רוזמרי וטאיה ואלקירי) (נוכחיות) |  |
שחק ברנר

| --- | --- |

 לידה:  1984 (בן 40 בערך) 
 פרופיל ב-IMDb
 
שחק ברנר (נולד ב-31 באוגוסט 1984) הוא שחקן ישראלי.
ביוגרפיה

ברנר נולד בתל אביב, בנם של יוסי ברנר, מנהל מחלקת אונקולוגיה בבית החולים וולפסון ורבקה, פרקליטה וסא"ל בדימוס, הוא אחד משלושה ילדים ואחיו הוא הדוגמן מתן ברנר. בילדותו הופיע במספר פרסומות בערוץ 2, הוא בוגר בית הספר למשחק של לי שטרסברג, בנוסף הוא גם למד משחק בסטודיו של איוונה צ'בק בלוס אנג'לס.
כשהתגורר בארצות הברית הופיע שם במספר סרטים כמו "Joshua Tree" ו"Black Hat".
הוא גילם את לוני רפאלי בסרט "סוכנת בלב ביירות", שיחק את המ"פ בסרט שבלולים בגשם, שיחק את תפקיד טום בסדרת הטלוויזיה משפחה טובה, השתתף בתוכנית פעם בשבוע עם תם אהרון והופיע גם בסרט "מבצע שלאגר" המהווה קופרודוקציה ישראלית-אוסטרית.
בתיאטרון הופיע ב"המספריים של אדוארד" שהועלה בתיאטרון הבימה.
בן זוגה לשעבר של מייסדת להקת מיומנה אילון נופר.
רייצ'ל בלה

| --- | --- |
אין תמונה חופשית
 לידה:  13 במרץ 1984 (בת 40) ורמיליון, ארצות הברית 
 שם במה:  רייצ'ל בלה
 שם לידה:  רייצ'ל בלה נילנד
 מדינה:  ארצות הברית
 תקופת הפעילות:  1993–2007 (כ־14 שנים)
 עיסוק:  שחקנית
 בן זוג:  אדוארד פרלונג (2006-2009) רון זוואגלסקי (2014-הווה)
 מספר צאצאים:  3
 http://rachaelbella.com/
 פרופיל ב-IMDb
 
רייצ'ל בלה זוואגלסקי (באנגלית: Rachael Bella Zvagelsky, נולדה ב-13 במרץ 1984) היא שחקנית עבר אמריקאית.
קריירה

בלה ידועה בתפקידה כבקה קוטלר בסרט "הצלצול" וכן בהופעתה במספר סרטים ותפקידי אורח בסדרות טלוויזיה כגון "חוק וסדר: מדור מיוחד", "באפי ציידת הערפדים", בוסטון פאבליק (אנ'), "מרוץ לאתמול" ו-"ציד המכשפות (1996) (אנ')".
בלה פרשה ממשחק בשנת 2007.
חיים אישיים

נולדה בשם רייצ'ל בלה נילנד.
בלה נישאה לשחקן אדוארד פרלונג ב-19 באפריל 2006. לשניים נולד בן ב-21 בספטמבר 2006. ב-8 ביולי 2009, בלה הגישה בקשה לגירושים מפרלונג בשל "חילוקי דעות שלא ניתנים לגישור". בלה הצהירה במהלך המשפט שבדמו של בנה נמצאו שאריות של קוקאין. בעקבות כך, בית המשפט קבע שפרלונג יוכל לראות את בנו רק תחת פיקוח. במאי 2013, בלה הגישה הוציאה צו הרחקה נגד פרלונג בטענה שהאחרון נעשה אלים כלפיה. פרלונג לא התנגד (אנ').
בלה נישאה לרון זוואגלסקי ב-30 ביולי 2014 ולשניים נולדו שני ילדים.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 1993 | When Pigs Fly (אנ') | רותי |  |
| 1993 | Household Saints (אנ') | תרזה סנטנגלו הצעירה |  |
| 1995 | נסיכה קטנה | בטסי |  |
| 1996 | ציד המכשפות (1996) (אנ') | בטי פאריס (אנ') |  |
| 1997 | The Blood Oranges (אנ') | מרדית' |  |
| 2002 | הצלצול | רבקה "בקה" קוטלר |  |
| 2005 | אקדח אמריקאי (אנ') | היילי |  |
| 2006 | Jimmy and Judy (אנ') | ג'ודי |  |
| 2006 | High Hopes (2006) (אנ') | לינדסי |  |
| 2007 | Drive-Thru (אנ') | סטארפייר |  |
פילמוגרפיה > סדרות

| שנה | סדרת טלוויזיה | תפקיד | הערות |
| --- | --- | --- | --- |
| 1993 | Love, Honor & Obey: The Last Mafia Marriage | גיגי הצעירה | סרט טלוויזיה |
| 1994 | גרייס על הכוונת (אנ') | ילדה קטנה | בפרק: "Grace and Beauty" |
| 1994 | ER | שרה גסנר | בפרק: "Into That Good Night" |
| 1995 | W.E.I.R.D. World | סוזי | סרט טלוויזיה |
| 1997 | The Devil's Child (אנ') | ניקי הצעירה | סרט טלוויזיה |
| 2001 | הפרקליטים | ליסה מת'יוס | בפרק: "Poor Richard's Almanac" |
| 2002 | באפי ציידת הערפדים | ילדה מתה | בפרק: "Lessons (אנ')" |
| 2002 | חוק וסדר: מדור מיוחד | ג'קי לנדריקס | בפרק: "Resilience" |
| 2003 | מרוץ לאתמול | ג'ן דה לוקה | בפרק: "Star Crossed" |
| 2004 | בוסטון פאבליק (אנ') | דיטו | בפרק: "Chapter 80" |
הערות שוליים

↑  Wayback Machine, web.archive.org
↑  Rachael Bella | Actress, IMDb (באנגלית אמריקאית)
↑  Rachael Bella, web.archive.org, ‏2012-02-26
↑  Edward Furlong, Wife Welcome a Son | Edward Furlong, Birth : People.com, web.archive.org, ‏2006-12-06
↑  'Terminator' Actor Arrested Again For Domestic Violence; Edward Furlong Begged For Help In October, web.archive.org, ‏2016-11-07
↑  Joyce Chen, Edward Furlong Avoids Jail Time for Domestic Violence, Unrecognizable, Us Weekly, ‏2013-07-02 (באנגלית אמריקאית)
| --- | --- |
בקרת זהויות :  GND: 1062067215  ISNI: 0000 0000 3890 7098  LCCN: n2008059443  VIAF: 58556206   WorldCat (עם VIAF): 58556206
שדות התות (אתר הנצחה)

| --- | --- |

 מידע כללי
 סוג:  אתר הנצחה 
 על שם:  ג'ון לנון
 מיקום:  ניו יורק
 מדינה:  ארצות הברית 
 הקמה ובנייה
 תקופת הבנייה:  ? – 9 באוקטובר 1985
 תאריך פתיחה רשמי:  9 באוקטובר 1985 
 קואורדינטות:  40°46′31″N 73°58′29″W﻿ / ﻿40.775411111111°N 73.974608333333°W﻿ / 40.775411111111; -73.974608333333
 אתר רשמי
  (למפת מנהטן מוגדלת) שדות התות(למפת מנהטן רגילה) שדות התות
 
הכניסה לאתר
פסיפס עליו הכתובת דמיין על שמו של שירו של לנון Imagine באזור אתר ההנצחה
שדות התות (באנגלית: Strawberry Fields) הם אזור ואנדרטה בסנטרל פארק המוקדשים לזכרו של המוזיקאי ג'ון לנון. האתר קרוי על שם השיר Strawberry Fields Forever (שדות תות לנצח) של לנון ופול מקרטני.
הקמת האתר

את האתר, ששטחו עשרה דונם, תכנן ברוס קלי, שהיה אדריכל הנוף הראשי של סנטרל פארק. האתר נחנך ב-9 באוקטובר 1985, שהיה אמור להיות יום הולדתו ה-45 של לנון, על ידי רעייתו יוקו אונו שליוותה את הפרויקט.
הכניסה לאתר שוכנת בחלק המערבי של סנטרל פארק ברחוב 72 מערב, בדיוק מול בניין דקוטה שלנון התגורר בו בחלק האחרון של חייו ואף נרצח בו. האתר מורכב מפיסת קרקע משולשת שצידיה נופלים משני צידי הפארק, ובקודקוד שלה יש רצפת פסיפס שהיא רפרודוקציה לפסיפס מפומפיי. במרכז הפסיפס חקוקה מילה אחת: הכותרת של שירו הידוע "Imagine". לאורך גבולות המשולש המקיפים את הפסיפס ניצבים ספסלים שהוקמו לזכר אנשים אחרים ומתוחזקים על ידי הנהלת הפארק. לאורך שביל הנמשך לכיוון דרום-מזרח יש לוחות על סלעי צפחה שעליהם חקוקים שמות האומות שתרמו לבניית האנדרטה. יוקו אונו, המחזיקה בבעלותה דירת מגורים בבניין דקוטה, תרמה למעלה ממיליון דולר לעיצוב האנדרטה ולתחזוקתה.
הפסיפס נמצא בליבה של סדרת תצורות סלעים, שיחים ועצים המכונים "האזור השקט". בין העצים ישנו שביל עץ המתפתל בין עצי שושנת האלפים וצינית, Calycanthus (סדרת הארעים), דפנה הררית, מורן – Rhodotypos scandens (משפחת הוורדיים). השביל הראשי מוקף על ידי שיחי בר ועצי מגנוליה בוגרים. בקצה הצפוני של האזור השקט גדלים שלושה עצי מטסקוויה, המשילים את מחטיהם ומצמיחים אותם מחדש בכל אביב כסמל להתחדשות נצחית. העצים אמורים להגיע לגובה של 36 מטרים בתוך מאה שנים, ובסופו של דבר ניתן יהיה להבחין בהם ממרחק רב.
שימוש

לעיתים מכוסה האנדרטה בפרחים, בנרות בכוסיות זכוכית, ובחפצים אחרים המושארים במקום על ידי מעריציו של לנון. ביום הולדתו של לנון (9 באוקטובר) וביום השנה למותו (8 בדצמבר) מתאספים אנשים על מנת לשיר ולחלוק כבוד לזכרו, ולעיתים הם נשארים במקום עד לשעות הלילה המאוחרות.
באנדרטה נערכו אירועי זיכרון גם למוזיקאים אחרים, כגון ג'רי גרסיה וג'ורג' האריסון. בימים שלאחר פיגועי 11 בספטמבר נערכו תפילות לילה עם נרות במעגל שעליו חקוקה המילה "Imagine", לזכר הנספים באירוע הטרור הקטלני.
שבי ביפן במאה ה-20

שבי ביפן במאה ה-20 היה מנת חלקם של שבויים אנשי צבא רבים במלחמות המאה ה-20. רבים במדינה היפנית ראו בנפילה בשבי אות קלון והתייחסה בצורה שלילית לחיילי היריב שנפלו בשבי. ובהתאמה, הדימוי המקובל במערב להתייחסותם של היפנים לשבויים, הוא אכזריות והשפלה.
שביה ושבויים ביפן

החוקר הישראלי רותם קובנר מצא שהיחס לשבויים לאורך כל מלחמותיה של יפן בעת המודרנית היה תלוי בעיקר בשלושה גורמים. הראשון היה זהות האויב, כלומר האם הוא היה מערבי או אסיאתי, הגורם השני היה זהות קבוצת ההתייחסות של יפן באותו סכסוך. קובנר מצא, שכאשר השבויים היו מערביים וקבוצת ההתייחסות הייתה מערבית, כמו במקרה של מלחמת יפן-רוסיה, היחס לשבויים היה חיובי ושעור תמותתם נמוך. ומנגד, כאשר השבויים היו סינים וקבוצת ההתייחסות פסקה להיות המערב, הרי היחס היה שלילי ביותר ומעשי הטבח תכופים, כפי שאירע במהלך מלחמת סין–יפן השנייה ובעיקר בטבח ננקינג הידוע לשמצה בשלהי 1937. הגורם השלישי הוא דפוסים ומסורות מקומיים כלפי שבויים. קובנר טוען שביפן המודרנית דפוסים אלה השתנו תכופות בהתאם לצרכים הלאומיים. לצורך מלחמה מקומית וסיוע מערבי, המדינה היפנית ידעה לכפות על חייליה התנהגות אבירית, ולצורך מלחמה טוטלית, היא גייסה את מושג הבושידו וכפתה לעיתים על חייליה לחימה עד מוות.
במלחמת יפן-רוסיה

במלחמת יפן-רוסיה נשבו חיילים רבים מהצבא הרוסי, בהם יוסף טרומפלדור. על פי רותם קובנר, היחס היפני לשבויים רוסים היה חיובי. שיעור התמותה שלהם היה נמוך מאוד, מחנות השבויים היו פתוחים ולא מעט שבויים אף בחרו להישאר ביפן עם סיום המלחמה. יחס זה נבע מרצונה של יפן להתפס כאומה נאורה בעיני מדינות המערב שהציפו את הזירה בעתונאים ומשקיפים צבאיים. שלטונות הצבא היפני הקימו מחנה לשבויים, שבו התקיימו חיי יומיום מאורגנים ואף פעילות תרבותית.
במלחמת העולם השנייה

במלחמת העולם השנייה, נשבו על ידי היפנים רבבות חיילים מצבאות בעלות הברית. שלטונות יפן הקימו מחנות רבים להחזקתם, בארצות הכיבוש שלהם בדרום-מזרח אסיה וביפן עצמה. ברבים מאלו הוחזקו השבויים בתנאים של רעב, זיהום ומניעת טיפול רפואי.
הפשיטה על מחנה השבויים בקבנטואן הייתה פעולה אשר בוצעה על ידי גדוד הסיירים השישי (ריינג'רס) ב-30 בינואר 1945 כדי לשחרר למעלה מ-500 שבויים מחיילי בעלות הברית, שהוחזקו בשבי היפני לאחר נפילת הפיליפינים ב-1942.
ייצוגים בתרבות

אחד השבויים במחנה השבויים צ'אנגי בסינגפור היה הסופר ג'יימס קלאוול (שהיה אז לוחם בצבא האמריקני), אשר חוויותיו במחנה היוו את הבסיס לספרו מלך עכברוש.
סרט הקולנוע הגשר על הנהר קוואי עוסק בחוויית השבי הצבאי ביפן במלחמת העולם השנייה. בנושא זה עוסקים גם הסרטים חג שמח, מיסטר לורנס, אימפריית השמש, שחרור בעורף האויב, ולא נשבר.
ראו גם

כליאת היפנים בארצות הברית
לקריאה נוספת

מירון מדזיני, עלילותיו של שבוי יהודי רוסי: טרומפלדור ביפן, בתוך: המערכה הנשכחת; מלחמת רוסיה-יפן ומורשתה, תל אביב: הוצאת מערכות, 2005, עמ' 415–423.
Bob Wodnik, Captured Honor: Pow Survival in the Philippines and Japan.
הערות שוליים

↑  Rotem Kowner. “Imperial Japan and its POWs: The dilemma of humaneness and National Identity.” In G. Podoler (ed.), War and Militarism in Modern Japan: Issues of History and Identity. Folkestone, Kent: Global Oriental, 2009.
↑  Rotem Kowner, “Becoming an honorary civilized nation: Remaking Japan’s military image during the Russo-Japanese War, 1904-05.” The Historian, 64, 19-38, 2001 ; Kowner, R. “Japan’s ‘fifteen minutes of glory’: Managing world opinion during the war with Russia, 1904-5” In Y. Mikhailova and W. M. Steele (eds.), Japan and Russia: Three Centuries of Mutual Images (pp. 47-70). Folkestone, Kent: Global Oriental, 2008.
↑  ראו:
על טרומפלדור בשבי.
↑  פעילות טרומפלדור בשבי יפן.
יוסף טרומפלדור במדי הצבא הרוסי בתקופת מלחמת העולם הראשונה
השבויים בקבנטואן לאחר שחרורם
שדופום

מסופוטמיה בתקופת חמורבי
שדופום הייתה עיר עתיקה בשומר. האתר שבו נמצאים שרידי העיר שוכן בתל חַרְמַל, הנמצא על גבול העיר בגדאד של היום במחוז בגדאד. בעיר נמצאו לוחות החרס שהכילו את חוקי אשנונה.
היסטוריה

אין מידע רב לגבי ההיסטוריה של העיר בתקופה הבבלית הקדומה. העיר הייתה מיושבת לפחות מהתקופה האכדית ולכל אורך התקופה ההבלית הקדומה. העיר שכנה באזור נהר דיאלא והייתה מרכז אדמיניסטרטיבי מבוצר של ממלכת אשנונה. משמעות שמה של העיר היה "בית האוצר".
האלה הפטרונית של העיר הייתה נידבה (או ניסבה), אלת הכתיבה, הלמידה והקציר. ליד שער העיר שכנו שני מקדשים תאומים שהוקדשו לאלה.
ארכאולוגיה

האתר נחפר בין השנים 1963-1945 על ידי הארכאולוג העיראקי טהא באקר ממחלקת העתיקות והמורשת. הוא גילה באתר כ-3000 לוחות חרס. בין השנים 1998-1997 האתר נחפר על ידי משלחת חפירות של אוניברסיטת בגדאד וצוות של המכון הארכאולוגי הגרמני (German Archaeological Institute) בראשותם של פטר מיגלוס (Peter Miglus) ולית' חוסיין (Laith Hussein). באתר נערכו במשך השנים חפירות שוד רבות בלתי חוקיות. לוחות שנחפרו מחפירות אלה מצאו את דרכם למוסדות שונים.
הממצאים הארכאולוגיים באתר כללו קיר מקיף גדול דמוי צורת טרפז. בכיוון מערב נמצא השער שנפתח לשדרה רחבה. ליד השער נמצאו שני מבנים תאומים - המקדשים הראשיים של העיר לאלה נידבה. הכניסה למקדשים הוקפה בשורת פסלי אריות עשויים מטרה קוטה. בצדו השני של הרחוב נמצא מתחם מגורים ששימש את הכהנים. בין מתחם הכהנים והקיר בצד המערבי, נמצאו שתי קפלות קטנות ומבנים נוספים. הלוחות שנמצאו באתר כללו שני עותקים של עלילות גילגמש 
ושני לוחות שכללו חלק מחוקי אשנונה וכן לוחות מתמטיים שונים.
רייצ'ל בילסון

| --- | --- |

בילסון, 2006
 לידה:  25 באוגוסט 1981 (בת 43) לוס אנג'לס, קליפורניה, ארצות הברית
 מדינה:  ארצות הברית 
 תקופת הפעילות:  מ-1998 
 מקום לימודים:  Grossmont College  סאו טומה ופרינסיפה 
 בן או בת זוג:  אדם ברודי (2003–דצמבר 2006)  היידן כריסטנסן (2007–2017)  ביל היידר (2019–2020) 
 פרופיל ב-IMDb
 
רייצ'ל שרה בילסון (באנגלית: Rachel Sarah Bilson; נולדה ב-25 באוגוסט 1981) היא שחקנית אמריקאית, אשר התפרסמה תודות לתפקידה בתור סאמר רוברטס (אנ') בסדרת הנעורים "The O.C."‏(2003–2007).
ביוגרפיה

בילסון נולדה ב-25 באוגוסט 1981 בלוס אנג'לס, קליפורניה, בתם של ג'ניס סטנגו, מטפלת, ודני בילסון (אנ'), תסריטאי ובמאי קולנוע. הוריה של רייצל התגרשו בשנת 1997, כשהייתה בת 16; יש לה שתי אחיות למחצה צעירות, האטי ורוזמרי, מנישואיו השניים של אביה לשחקנית הת'ר מדווי. יש לה גם אח למחצה גדול ממנה, מנישואיה הראשונים של אימה.
אמה היא איטלקייה-אמריקאית שחונכה כקתולית, ואביה יהודי; היא אמרה שהיא גדלה בבית בו חוגגים חנוכריסמס.
אביה של בילסון מגיע ממשפחת שואו ביזנס; הוא בנם של מונה (וייכמן) (2023-1933) ושל המפיק-במאי ברוס בילסון (אנ') (נ' 1928). סבא רבא שלה, ג'ורג' בילסון (1902–1981), שנולד למשפחת מהגרים יהודים אשכנזים בלידס, אנגליה, עבד עבור החברה RKO לאחר שהיגר לארצות הברית, בראש מחלקת קדימונים לסרטים, וסבתא רבתא שלה, האטי בילסון (1907–2004), הייתה תסריטאית שכתבה בעיקר לסרטים קצרים.
בנעוריה הייתה ידועה בילסון כמרדנית ובעלת הרס עצמי. כשהייתה בת 16, היא וחברים של אחיה היו מעורבים בתאונת דרכים שכתוצאה ממנה בילסון הייתה חסרת הכרה מספר ימים. היא טוענת שהתאונה "שינתה" אותה, עודדה אותה "להפסיק.. להיכנס לצרות" וזה עצר אותה מ"ללכת בדרך הרעה".
בילסון למדה בבית ספר קתולי, ושתיים מחברותיה לכיתה היו קירסטן דנסט וקתרין מקפי. לאחר לימודי התיכון, בילסון למדה בגרוסמונט קולג' (אנ'), מכללה קהילתית בעיר אל קאחון (אנ') במחוז סן דייגו, קליפורניה ונעזרה בעצתו של אביה להמשיך בקריירת משחק מקצועית. לאחר מכן הופיעה במספר בפרסומות, בין היתר עבור רשת המסעדות סאבוויי, למותג דגני הבוקר רייזין ברן (אנ') ולתרופה פפטו ביסמול.